CELEX: 32021D0044
Language: hr
Date: 2021-01-19 00:00:00
Title: Provedbena odluka Komisije (EU) 2021/44 оd 19. siječnja 2021. kojom se Italiji odobrava da do kraja 2024. za izračun osnovice vlastitih sredstava od PDV-a za prijevoz putnika nastavi primjenjivati određene približne procjene (priopćeno pod brojem dokumenta C(2021) 71) (Vjerodostojan je samo tekst na talijanskom jeziku)

21.1.2021   
               
               
                  HR
               
               
                  Službeni list Europske unije
               
               
                  L 20/1
               
            
         PROVEDBENA ODLUKA KOMISIJE (EU) 2021/44
         оd 19. siječnja 2021.
         kojom se Italiji odobrava da do kraja 2024. za izračun osnovice vlastitih sredstava od PDV-a za prijevoz putnika nastavi primjenjivati određene približne procjene
         
            
               (priopćeno pod brojem dokumenta C(2021) 71)
            
         
         (Vjerodostojan je samo tekst na talijanskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
         nakon savjetovanja sa Savjetodavnim odborom za vlastita sredstva,
         budući da:
         
                     (1)
                  
                  
                     Na temelju članka 371. Direktive Vijeća 2006/112/EZ (2) države članice koje su na dan 1. siječnja 1978. izuzimale od PDV-a transakcije navedene u Prilogu X. dijelu B te direktive, mogu nastaviti izuzimati te transakcije, u skladu s uvjetima koji su se primjenjivali u dotičnoj državi članici na taj datum. U skladu s člankom 2. stavkom 2. Uredbe (EEZ, Euratom) br. 1553/89 te se transakcije uzimaju u obzir pri utvrđivanju osnovice vlastitih sredstava od poreza na dodanu vrijednost (PDV).
                  
               
                     (2)
                  
                  
                     Provedbenom odlukom Komisije (EU, Euratom) 2015/2190 (3) Italiji je odobreno da za potrebe izračuna osnovice vlastitih sredstava od PDV-a od 1. siječnja 2015. do 31. prosinca 2019. primjenjuje približne procjene za prijevoz putnika i druge transakcije iz točke 10. dijela B Priloga X. Direktivi 2006/112/EZ.
                  
               
                     (3)
                  
                  
                     U dopisu od 2. travnja 2019. Italija je zatražila od Komisije da joj za izračun osnovice vlastitih sredstava od PDV-a odobri nastavak primjene određenih približnih procjena. Konkretno, Italija ne može točno izračunati osnovicu vlastitih sredstava od PDV-a za transakcije iz točke 10. dijela B Priloga X. Direktivi 2006/112/EZ za prijevoz putnika i druge transakcije iz te točke. Taj bi izračun vjerojatno uključivao neopravdane administrativne izdatke u odnosu na učinak tih transakcija na ukupnu osnovicu vlastitih sredstava od PDV-a Italije. Italija može izvršiti izračun za tu kategoriju transakcija primjenom približnih procjena. Italiji bi stoga trebalo odobriti nastavak primjene približnih procjena za izračun osnovice vlastitih sredstava od PDV-a za prijevoz putnika i druge transakcije iz točke 10. dijela B Priloga X. Direktivi 2006/112/EZ.
                  
               
                     (4)
                  
                  
                     Radi transparentnosti i pravne sigurnosti primjereno je vremenski ograničiti primjenjivost odobrenja,
                  
               DONIJELA JE OVU ODLUKU:
         
            Članak 1.
            Italiji se odobrava da od 1. siječnja 2020. do 31. prosinca 2024. za izračun osnovice vlastitih sredstava od PDV-a za prijevoz putnika i druge transakcije iz točke 10. dijela B Priloga X. Direktivi 2006/112/EZ primjenjuje približne procjene.
         
         
            Članak 2.
            Ova je Odluka upućena Talijanskoj Republici.
         
         
            Sastavljeno u Bruxellesu 19. siječnja 2021.
            
               
                  Za Komisiju
               
               Johannes HAHN
               
                  Član Komisije
               
            
         
         
            (1)  SL L 155, 7.6.1989., str. 9.
         
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Provedbena odluka Komisije (EU, Euratom) 2015/2190 оd 25. studenoga 2015. o izdavanju odobrenja Italiji za primjenu određenih približnih procjena za izračun osnovice vlastitih sredstava od PDV-a (SL L 312, 27.11.2015., str. 24.).